Eelnõu EMP ühiskomitee otsus millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust - Ühenduse ühise seisukoha eelnõu /* SEK/2006/0626 lõplik */





[pic] | EUROOPA ÜHENDUSTE KOMISJON | Brüssel 23.5.2006 SEK(2006) 626 lõplik eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokoll nr 31 sisaldab konkreetseid sätteid ühenduse ja EMP EFTA riikide koostöö kohta väljaspool nelja vabadust. 2. Lisatud EMP ühiskomitee otsuse eelnõu eesmärk on muuta protokolli nr 31, et laiendada 2006. aastal koostööd Euroopa julgeolekualaste uuringutega seotud teadusuuringute ja tehnoloogiaarenduse alal. Otsuse eelnõuga nähakse ette koostööraamistik ja sätestatakse eeskirjad EMP EFTA riikide osalemiseks ühenduse kõnealuse valdkonna programmides ja meetmetes ning selles käsitletakse järgnevat: - Eelarverida 02.04.02: Euroopa julgeolekualaseid uuringuid (2006) ettevalmistav meede Meetmega suurendatakse 2006. eelarveaastaks EMP EFTA riikide tegevuslikku ja finantsosalust ühenduse eriprogrammide rakendamisel teadusuuringute ja tehnoloogiaarenduse alal alates 1. jaanuarist 2006. 3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktiga b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon võimalikult kiiresti ühenduse seisukoha EMP ühiskomitees. eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artikleid 86 ja 98, ning arvestades järgmist: (1) Lepingu protokolli nr 31 on muudetud EMP ühiskomitee …[kuupäev] otsusega nr …/….[1] (2) On asjakohane laiendada lepinguosaliste koostööd nii, et see hõlmaks ettevalmistavaid meetmeid Euroopa julgeolekualaste uuringute edendamiseks (2006). (3) Seetõttu tuleks muuta lepingu protokolli nr 31, et kõnealune koostöö saaks alata 1. jaanuarist 2006, ON TEINUD JÄRGMISE OTSUSE: Artikkel 1 Lepingu protokolli 31 artiklit 1 muudetakse järgmiselt: 1. Lõike 1 tekst asendatakse järgmisega: ‘1. Alates 1. jaanuarist 1994 osalevad EFTA riigid lõikes 5 osutatud ühenduse teadusuuringute ja tehnoloogiarenduse raamprogrammi rakendamises ning alates 1. jaanuarist 2005 ja 1. jaanuarist 2006 lõikes 9 ja 10 osutatud eriprogrammide töös.’ 2. Lõike 2 tekst asendatakse järgmisega: ‘2. EFTA riigid osalevad lõigetes 5, 9 ja 10 osutatud meetmete rahastamises vastavalt lepingu artikli 82 lõike 1 punktile a.’ 3. Lõike 6 tekst asendatakse järgmisega: ‘6. Lõigetes 5, 9 ja 10 osutatud ühenduse teadusuuringute ja tehnoloogiaarenduse raamprogrammiga hõlmatud meetmete hindamist ja põhjalikumat ümberkorraldamist reguleeritakse lepingu artikli 79 lõikes 3 sätestatud korraga.’ 4. Lõike 9 järele lisatakse järgmine lõik: ‘10. „Alates 1. jaanuarist 2006 osalevad EFTA riigid ühenduse meetmetes, mis on seotud Euroopa Liidu 2006. aasta üldeelarvesse kantud järgmise eelarvereaga: - Eelarverida 02.04.02: Euroopa julgeolekualaseid uuringuid (2006) ettevalmistav meede.’ Artikkel 2 Käesolev otsus jõustub päeval, mis järgneb EMP ühiskomitee viimasele teavitamisele vastavalt lepingu artikli 103 lõikele 1.* Otsust kohaldatakse alates 1. jaanuarist 2006. Artikkel 3 Käesolev otsus avaldatakse Euroopa Liidu Teataja EMP osa EMP lisas. Brüssel, […] EMP ühiskomitee nimel eesistuja EMP ühiskomitee sekretärid [1] ELT L … * [Põhiseadusest tulenevad nõudeid ei ole nimetatud.] [Põhiseadusest tulenevad nõuded on nimetatud.]